**Anexa la HCL nr.\_\_\_\_\_\_/2015**

*privind modificarea Actului Constitutiv şi a Statutului Asociaţiei de Dezvoltare*

*Intercomunitară ECOLECT MUREŞ*

**A.** Actul Constitutiv al Asociației de Dezvoltare Intercomunitară ECOLECT MUREŞ, aprobat prin Hotărârea Consiliului Local nr…../.........2008, cu modificările şi completările ulterioare se modifică şi se completează, după cum urmează:

1. Alineatele (8) - (11) ale cap. VI intitulat „Patrimoniul Asociaţiei” se abrogă.
2. Capitolul VII intitulat „Primele organe de conducere, administrare şi control” se

modifică, după cum urmează:

**1.** Dispoziţiile alin. (1) şi (2) privitoare la „Administrarea Asociaţiei” vor avea următorul cuprins:

„(1) Consiliul director este organul executiv de conducere al Asociaţiei, format din Preşedintele Asociaţiei şi încă 4 (patru) membri numiţi de adunarea generală pe 4 (patru) ani.

(2) Componenţa consiliului director va asigura cât mai bine reprezentativitatea în cadrul acestui organ a tuturor membrilor Asociaţiei, utilizând principiul reprezentării prin rotaţie.”

**2.** Dispoziţiile alin. (1) privitoare la „Controlul financiar al Asociaţiei” va avea următorul cuprins:

„(1) Controlul financiar intern al Asociaţiei este asigurat de o comisie de cenzori, având 3 (trei) membri, numită de Adunarea Generală pentru o perioadă de 3 (trei) ani, cu posibilitate de prelungire.”

**B.** Statutul Asociației de Dezvoltare Intercomunitară ECOLECT MUREŞ aprobat prin Hotărârea Consiliului Local nr.\_\_\_/\_\_\_\_.2008, cu modificările şi completările ulterioare se modifică şi se completează, după cum urmează:

1. Alineatele (2) – (5) ale art.9 din Statut se abrogă.
2. Articolul 16 se modifică şi va avea următorul cuprins:

„Art.16. Hotărârile de numire/revocare/înlocuire a reprezentanţilor unităţilor administrativ – teritoriale membre în adunarea generală a Asociaţiei vor fi transmise, în copie, în termen de 3 (trei) zile de la data emiterii lor.”

1. Articolul 17, alin.(2), lit.”c” se modifică şi va avea următorul cuprins:

„c)alegerea şi revocarea membrilor consiliului director şi a preşedintelui acestuia, precum şi acordarea unor drepturi băneşti acestora;”

1. Articolul 19, alineatul (3) se modifică şi va avea următorul cuprins:

"(3) Şedinţele adunării generale a Asociaţiei vor fi conduse de preşedintele Asociaţiei sau, în absenţa acestuia, de persoana desemnată de acesta, împuternicită în acest scop."

**V**. Articolul 20, alineatele (3), (5), (6) şi (7) se modifică şi vor avea următorul cuprins:

"(3) Pentru a fi valabile, hotărârile adunării generale a Asociaţiei adoptate în exercitarea atribuţiilor prevăzute la art. 17 alin. (2) lit. a) - h) şi lit. j) - l) se iau în prezenţa a două treimi din numărul asociaţilor şi cu majoritatea voturilor asociaţilor prezenţi. Dacă la prima convocare cvorumul nu este îndeplinit, adunarea generală a Asociaţiei se convoacă pentru o dată ulterioară, care nu poate fi mai târziu de 15 zile calendaristice de la data stabilită pentru prima convocare, iar la a doua convocare adunarea generală a Asociaţiei este valabil întrunită indiferent de numărul de membri prezenţi, iar hotărârile se iau cu majoritatea voturilor asociaţilor prezenţi.

( .............................................................................................)

(5) Pentru a fi valabile, hotărârile adunării generale a Asociaţiei adoptate în exercitarea atribuţiilor prevăzute la art.17 alin. (2) lit. i) şi alin.(3) pct.19 - 29 se iau în prezenţa şi cu votul favorabil al tuturor asociaţilor, cvorum şi majoritate obligatorii la oricare convocare.

(6) În oricare dintre situaţiile prevăzute la alin. (3) - (5), dacă o hotărâre a adunării generale a Asociaţiei priveşte în mod direct Serviciul sau bunurile care aparţin unui anumit asociat, nicio hotărâre nu poate fi luată fără votul favorabil al reprezentantului acestuia.

(7) În cazul în care reprezentantul unuia dintre asociaţi nu poate participa la şedinţa unei adunări generale a Asociaţiei la care a fost convocat, acesta poate fi înlocuit de un alt reprezentat al unităţii administrativ-teritoriale, împuternicit în acest scop prin hotărâre a autorităţii deliberative a unităţii administrativ-teritoriale asociate."

**VI.** Articolul 21, se modifică, se completează şi va avea următorul cuprins:

"(1) Hotărârile adunării generale a Asociaţiei luate în exercitarea atribuţiilor prevăzute la art. 17 alin. (2) lit. i) - j) şi art. 17 alin. (3) pct.19 – 29 nu pot fi votate de reprezentanţii asociaţilor în adunarea generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.

(2) Hotărârile luate de adunarea generală a Asociaţiei trebuie aduse la cunoştinţa autorităţilor deliberative ale asociaţilor sau asociaţilor implicaţi, după caz, în termen de cel mult 5 (cinci) zile calendaristice de la data şedinţei. De asemenea, Asociaţia este obligată să publice toate hotărârile adunării generale pe propria pagină de internet.”

**VII.** Alineatul (1) al art.22 se modifică şi va avea următorul cuprins:

„(1) Consiliul director este organul executiv de conducere al Asociaţiei, format din Preşedintele Asociaţiei şi încă 4 (patru) membri numiţi de adunarea generală pentru o perioadă de 4 (patru) ani. Componenţa consiliului director va asigura cât mai bine reprezentativitatea în cadrul acestui organ a tuturor membrilor Asociaţiei, utilizând principiul reprezentării prin rotaţie.

**VIII.** Art. 26 se modifică şi va avea următorul cuprins:

„(1) Deciziile consiliului director se iau în prezenţa şi cu votul a cel puţin jumătate plus unu din numărul membrilor consiliului director.

(2) Consiliul director va alege dintre participanţii la şedinţă un secretar, care va redacta procesul-verbal al şedinţei. Procesele-verbale se semnează de toţi membrii consiliului director prezenţi.

(3) Deciziile consiliului director se consemnează în registrul de procese-verbale, care se păstrează la sediul Asociaţiei.”

**IX.** Alineatul (3) al art.28 se modifică şi va avea următorul cuprins:

„(3) Numărul membrilor comisiei de cenzori este de 3 (trei), iar durata mandatului acestora este de 3 (trei) ani, cu posibilitate de prelungire.